Breinigerberg
Breinigerberg ass ee vun de 17 Staddeeler vu Stolberg am nordrhein-westfälesche Krees Oochen, mat 971 Awunner (Stand 31. Dezember 2005). De Staddeel heescht am Volleksmond Balkan.

D'L 12 verbënnt d'Uertschaft mat Breinig dat am Weste läit, a mat der Kräizung Nachtigällchen am Osten .

Am Oste vu Breinigerberg läit de Stolberger Stadbësch, an d'Naturschutzgebitt Schlangenberg, mat der fréierer Minière Breinigerberg. Nërdlech vu Breinigerberg leien aner Naturschutzgebidder.

D'Uertschaft huet zwéi Sportsterrainen, déi vum lokale Sportsveräin "FC Breinigerberg" benotzt ginn. Am Gebai vun der fréierer Haaptschoul, déi 1988 zougemaach gouf, ass de Jugendclub Remember ënnerbruecht. Et gëtt do och e Karnevals-, e Schëtzen- an en Hunneveräin, déi all Joer d'Hunnekiirmes an e Schéissfest organiséieren.

Um Spaweck 
Säit: www.breinigerberg.de

Uertschaften an Nordrhein-Westfalen